22. APRÍLA 2023
Prišiel koniec pätnásťročného čakania?
Mesto, ktoré veľmi túži oslavovať.
Posledné sekundy na Racecourse.
Všetci sledujú rozhodcu.
Majstri! Wrexham ide hore!
Boli to dva roky ťažkej práce, ale stálo to za to. Úchvatné.
Vidieť tie emócie na tvárach...
ÚTOČNÍK
Na to nikdy nezabudnem.
Koniec ako z rozprávky!
Ich exil z Football League sa končí.
Pätnásť dlhých rokov.
Vrátili sa už chlapci? No dopekla.
Dostať klub späť do ligy je obrovská vec.
Je to fakt dôležité
a myslím, že do National League
sa už znova nepozrieme.
Campeónes olé, olé, olé
27. MÁJA 2023
Keď sme dostali pohár, ocko sa rozplakal.
To im nehovor.
Ale hej, rozplakal.
Keď nám to všetkým došlo, bolo to silné. A keď mi syn povedal, že je hrdý.
V šiestich rokoch sa postavil pred celú školu
a všetkým povedal, že jeho ocko vyhral National League.
ÚTOČNÍK
To ma fakt dostalo.
Preto to celé robím.
- A teraz League Two. - Áno!
- Mám ťa rád. - Podobne.
VITAJTE VO WREXHAME
Na konci sezóny nám sľúbili veľkú oslavu.
Niečo fakt obrovské.
Ak postúpime, majú nás niekam vziať.
MÁJ 2023
Vítame cestujúcich na palube letu United Airlines.
Pohodlne sa usaďte a užite si let.
LAS VEGAS, NEVADA
To, čo pre nás Rob McElhenney a Ryan prichystali,
som v živote nezažil.
Boli sme v klube Hakkasan.
V ten večer tam hral Steve Aoki.
Keď sme vošli, zrazu vypli hudbu...
BRANKÁR
...a začali hrať pieseň Wrexhamu, chápete?
HAKKASAN VÍTA MAJSTROV
Dostali sme obrovskú a uzavretú
VIP časť uprostred klubu.
A bola tam veľká obrazovka, na ktorej ukazovali góly Paula Mullina a tak.
- V klube Hakkasan, hej. - Čo? V Las Vegas? Paul Mullin?
Užili sme si to.
Spravili sme obrovskú párty a bavili sa.
Úprimne, veľa si nepamätám,
ale bola to fakt zábava.
Neboli tam mikrofóny, kamery ani dospelí.
Dospelý som tam bol ja, čo je šialené.
Tí chlapci sú zvery. Totálne zvery.
Práve vyhrali ligu a chceli sa tam uvoľniť.
A aj to spravili. Bol som na šrot. Totálne.
Hovorí váš kapitán.
Dúfam, že ste si to užili.
Máme tu jasné nebo, let by mal byť pokojný.
Tak si ho užite.
Tak. Postup, výlet do Vegas, opica...
VÝKONNÝ RIADITEĽ
...na to všetko sme museli zabudnúť,
lebo medzi koncom sezóny
a začiatkom ďalšej je vlastne máličko času.
Teraz sme v League Two. Nad nami ostáva League One,
Championship a Premier League,
kam sa, pochopiteľne, chceme dostať.
Nateraz sa však sústreďujeme na League Two.
Z League Two priamo postupujú prví traja...
MAJITEĽ BARU
...a štvrtý až siedmy si zahrajú o postup v play-off.
Celkovo teda postupujú štyria, nie len dvaja ako v National League.
To vám, pochopiteľne,
dáva väčšiu šancu na úspech.
Jedna z hlavných otázok na začiatku tejto sezóny je,
či sa vráti Ben Foster.
Mám na teba prvú otázku. Ostávaš?
Fúha. Neviem.
Fosterov krátky pobyt vo Wrexhame FC bol, samozrejme, obrovský hit
v podstate po celom svete.
Ostane podľa mňa? Sú tu nejaké znaky?
Poviete nám, čo sa deje?
Hej, nuž, rozprávame sa.
A ja rozmýšľam a rozmýšľam...
Do Bena Fostera sme sa pustili dobre, čo?
V tom zápale po postupe
ti niečo povedal, však?
Na budúci rok zasa.
Áno! Bodaj by to vyšlo!
Okej, máme dohodu.
- Povedal, že to zopakujeme. - Okej.
Potom prišla kopa esemesiek.
Čau, Ben! Pokecajme - Rob
Ozvi sa, kamoš!! - Ry Čo robíš??!!!
Zopár telefonátov.
Čau, kamoš. Tu Ryan Reynolds.
Len sa mi, prosím ťa, ozvi, keď budeš mať čas.
Čau, Ben.
Tu zasa Rob. Zavolaj mi, prosím ťa.
Čau, Ben, myslel som, že zavoláš.
No nič, to som len zase ja, Ryan Reynolds.
V podstate ma pritlačili k múru a vravia:
„Tak. Budúca sezóna. Čo budúca sezóna?“
Ryan a Rob, hej?
- Dostali ťa. - Hej.
Hovorili: „Chceme ťa späť,“ a: „Potrebujeme ťa.“
A ja vravím: „Jasné, vôbec to neriešte.
Všetko vybavíme.“
A on na to: „Super. Len nech to platí, okej?
Slovo robí chlapa, však? Ak to vravíš, platí to.“
A ja na to: „Jasné. Pohoda. Nerieš.“
Trochu sme zapracovali, aby tu mal prostredie,
kam sa bude chcieť vrátiť, a súhlasil.
Keď máte niečo, čo tak dobre funguje, musíte robiť všetko,
čo je v ľudských silách, aby tam tá chémia ostala.
Super Ben Foster v bráne
A je to tu. Tri týždne do sezóny.
Veru. Predsezóna sa nám už rozbehla,
ale tím sa namiesto klasickej prípravy
vydal do Spojených štátov na turné.
Prídete do Philly?! Mám tričko Wrexham!
Veru, budú mať čo robiť. Štyri zápasy za 10 dní.
Hrať budú proti gigantom
ako Man United či Chelsea.
Mojím dnešným hosťom je majster postupov.
Dík, Rog.
Mocný Wrexham sa postaví...
MEDIÁLNA SIEŤ MEN IN BLAZERS
...gigantom z Premier League ako Chelsea či Manchester United.
Čo budete v zápasoch považovať za úspech?
Povedal by som, že skrátka výkon.
Rozhodne som zvedavý,
ako si poradíme s takou vysokou úrovňou.
Či sme tam, kde potrebujeme byť ako jednotlivci aj ako tím.
Vieme, čo musíme splniť, aby sme boli na novú sezónu pripravení.
Pre Wrexham je to fakt dobrý test, však?
Chápeš, Andy. Chelsea, United.
Bude to fakt dobrá skúška toho, kde naozaj sme.
Letná invázia Wrexhamu do USA, leto 2023,
počas ktorej sa tento klub prevalí od jedného pobrežia k druhému.
Za 247 rokov amerických dejín
je Wrexham zrejme prvým tímom z League Two,
ktorý sa vybral na celoštátne turné
po Spojených štátoch amerických.
Máme tu medzinárodný priateľský zápas v Chesteri v Pensylvánii.
Vitajte v slnečnom San Diegu v Kalifornii.
Fanúšikovia hrdinsky znášajú severokarolínske desivé teploty,
aby sa dostali na GoPro brankára Bena Fostera.
Wayne Jones, majiteľ už slávneho baru Turf Hotel, sa prechádza po štadióne
a fanúšikovia po ňom skáču, akoby bol Harry Styles.
Od pristátia až po odchod
sme sa tam cítili ako superhviezdy.
Do toho, Wrexham!
Určite som nečakal, že Wrexham raz bude hrať v Amerike
proti Man United či Chelsea
a tisícky a tisícky fanúšikov budú hnať nás,
nie Man United či Chelsea.
Musíte sa uštipnúť, či nesnívate.
Wrexham, áno!
Pozreli sme si prvú sériu Vitajte vo Wrexhame
a teraz sú z nás fanúšikovia.
Fakt som nečakala, že sem prídu.
Veľmi sa tešíme, že ich uvidíme hrať.
Stretol som ľudí, čo prišli z Kanady či z Texasu.
To je 20 hodín v aute.
Ale ísť na Kenan Stadium v Severnej Karolíne
a mať tam 55-tisíc ľudí...
A fakt verím, že z tých 55 000
tam 35 000 bolo kvôli Wrexhamu. Šialené.
To, že je o nás taký záujem a ľudia sú takí nadšení,
bol na začiatku náš sen.
CHAPEL HILL, SEVERNÁ KAROLÍNA 19. JÚLA 2023
Menej zábavné však bolo sledovať ten rozdiel... Veľmi jasne sme videli
rozdiel medzi tým, kde sme a kde by sme chceli byť.
Jackson má šancu.
Šikovný dribling. Dobrá prihrávka.
A dokonalý začiatok.
A Chelsea ešte do polčasu zvyšuje náskok.
Wrexham pôsobí trochu unavene.
A Chelsea ho znova trestá.
Zápas s Chelsea nám pripomenul, aký je medzi nami rozdiel.
Koľko sme prehrali? 27 : 0?
Hej, 28 : 0 či tak nejak.
Celkom sme to schytali.
Hej, 90 minút nás tam demolovali.
- Veru. - Hej.
22. JÚLA 2023
Máme tu medzinárodný priateľský zápas medzi LA Galaxy II a Wrexhamom.
Wrexham v čierno-bielo-červených dresoch.
Jedna z výhod postupu do League Two
sú naše nové elegantné čierne dresy. Pamätáte, že Robovi sa páčili.
V National League sme ich použiť nemohli.
Ale teraz sú šéfovia šťastní.
Tie čierne dresy zbožňujem.
Mali sme pocit, že ich hráči budú nosiť hrdo.
Takže vidieť ich na ihrisku je paráda.
Veru.
KONIEC ZÁPASU
- Bolo to trochu riziko, nie? - Hej.
Keby sme nepostúpili,
mohli by sme ich vyhodiť do koša.
25. JÚLA 2023
Vitajte na dlho očakávanom zápase medzi Manchester United a Wrexhamom.
Man United má obrovský fanúšikovský tábor.
Keby sme ich mali prirovnať
k niekomu z USA, povedal by som, že sú ako Yankees?
Ideme na to!
Vyberte gajdy, kurva!
Kurvafix!
Yankees krát desať.
Sú svetový fenomén.
Takže to, že s nimi hráme, je pre nich veľká česť.
Skupina skúsených veteránov
proti partii najsľubnejších mladíkov Manchester United.
Wrexham je v červenom.
Manchester United v zelenom.
Prvý polčas bude určite plný akcie.
Nepochybne.
Ollie Palmer.
Presne toto útočnej dvojici Wrexhamu tak ide.
Len tá finálna prihrávka nevyšla.
Dobre, chlapci! Dobrá práca!
Paul Mullin je rýchlejší.
Mullin to stihol pred Bishopom.
Ten od rozhodcu dostáva žltú kartu.
Keď sa na to pozeráme znova, nevyzerá to pre Mullina dobre.
Mullin predbehol Jonnyho Evansa.
A tu je ten zákrok. Nebol pekný.
Ako sa cítiš, Mulls?
Nemôžem dýchať.
- Nemôžem. - Tu sme.
Len pokoj.
Dobre.
Potrebujeme kyslík a SATS, prosím.
Náraz do ľavej strany hrudníka. Necíti sa dobre.
Priniesli kyslíkovú masku.
Nemôžem dýchať.
Nemôže dýchať.
Daj si trochu kyslíka
a skús pre mňa pár hlbokých nádychov.
Urobte nám miesto, chalani, zavadziate.
Zapnete ten kyslík, prosím?
Keby sme boli v Premier League či v akomkoľvek súťažnom zápase,
asi by išiel von.
Len lež. Pokoj.
- Drž kyslík. - Dýchaj.
Dýchanie bolí. Ťažko.
Chápete? Ani hovoriť.
- Snažím sa hovoriť. - Dáte mu zas kyslík, prosím?
Nemôžem.
Zapnite ich.
Musíme ti skontrolovať pľúca, dobre? Najmä, keď sa ti
zle dýcha, lebo kyslík máš trochu...
Vezmeme ťa do nemocnice, Mulls.
Len na röntgen hrudníka, okej?
- Dobre. - Pôjdeme autom?
Jasné.
Fakt zatiaľ nevieme.
Možno zajtra ráno, keď sa na to pozrie špecialista.
Budem úprimný, mám hrozné nervy.
Na priateľský zápas to bol hlúpy a zbytočný faul.
Viac vám nepoviem. Fakt ma to štve.
Niekoľko dlhých minút
34 000 ľudí čakalo so zatajeným dychom.
Paul Mullin počas tých desivých minút na ihrisku
utrpel štyri zlomené rebrá a prepichnuté pľúca.
Spadol som s tým, že mám len vyrazený dych.
Myslel som, že to prejde.
No sekundy pribúdali
a ja som sa stále nevedel nadýchnuť.
Vtedy som si povedal, že ježiši,
toto nevyzerá dobre.
Ale hej, hneď som vedel, že je zle.
Ale to je celý Mulls, takému súboju sa nevyhne.
- Bolo to škaredé. - Hej.
Videl som mu v tvári trochu paniky.
Pozrel som naňho
a videl, že mu modrejú pery a robil...
STREDOPOLIAR
Myslel som, že má vyrazený dych, to som už videl.
Pozerám naňho, pery mal modré.
Hovorím si, že to je zlé. Začal som volať na Keva.
Druhého medika, prosím.
Pomôžte mi vstať.
- Vstanem. - Len seď.
Nie, postavím sa.
- Nemôžeš chodiť, Paul. Seď. - Nie. Prosím, Kev.
Posadíme ťa do káry, dobre?
Z domu ma sledujú ľudia. Kráčam.
- Posadíme ťa do káry... - Idem po svojich.
Posadíme ťa do káry. Odvezieme ťa. Prosím.
Lekárom som chcel povedať,
že nosidlá nie.
Z domu ma sleduje rodina, je skoro ráno.
Ak tam budem sedieť či ležať
s kyslíkovou maskou,
budú sa o mňa báť ešte viac.
- Idem pešo. - Paul.
- Som v pohode. - Daj si kyslík.
- Prosím, Paul. - Idem pešo.
Nemal som to robiť,
ale, ako vravím, pozerala sa rodina.
Musel som na tom trvať.
Vlastne som si najprv myslel, že ide o jeho rameno,
čo bývajú tradične nepríjemné zranenia.
PREZIDENT
Možno budem znieť kruto, ale zistenie,
že to boli len prepichnuté pľúca a zlomené rebrá,
čo sa lieči rýchlejšie
a je s tým menej dlhodobých problémov ako so zraneniami ramena...
Cítil som istú úľavu.
Potom však prišli reálne následky v podobe toho,
že dva týždne nesmel lietať.
Boli sme na odchode zo San Diega.
Chápete, štart ligy nikto neodloží.
Príprava na súťaž musela pokračovať.
Takže sme sa museli postarať o Paulovo zdravie,
no zároveň začať pracovať na dosiahnutí
postupových ambícií.
Povieš nám, ako sa teraz cítiš?
LONG BEACH, KALIFORNIA
S tým, že tam nemôžeš byť?
To bolo prvé, na čo som sa po zranení pýtal.
Vraveli mi, že liečenie nemusí trvať tak dlho
a že budem môcť hrať, ale to mi bolo jedno.
Kedy budem môcť letieť domov? Chcem ísť za svojím synom.
Už som bol v bode, že som sa tešil,
lebo som vedel, že o dva-tri dni idem domov.
A keď mi povedali, že nemôžem lietať, skoro som sa rozplakal.
Sedel som tam a nevedel, čo si myslieť.
Ako sa máte?
Lepšie. Prvých pár dní však bolo ťažkých.
Som bez rodiny.
Teším sa, kedy sa vrátim za synom.
Celkom nechápe, prečo je ocko tak dlho preč,
ale jeho mama Mollie to zvláda neskutočne
a už sa veľmi teším, kedy sa vrátim.
V podstate mi povedali,
že keby som nastúpil do lietadla
s dierou v pľúcach, nafúkli by sa a v podstate praskli.
A to je pri prelete cez Atlantik problém.
Nie je tam po ceste veľa nemocníc.
Takže som musel čakať dva týždne,
kým sa rana celkom zahojí,
aby som mohol odletieť.
Je pravda, že vás Rob McElhenney pozval k sebe,
kým ste boli v Južnej Kalifornii,
- a že ste to odmietli? - Presne tak.
Na turné za mnou prišli dvaja kamoši z Liverpoolu
a obaja chceli ostať so mnou,
aby mi robili spoločnosť a trochu navodili pocit domova.
Som si istý, že má v dome dosť izieb,
ale nemyslel som, že by tam chcel tak dlho bandu Liverpoolčanov.
Aha, čo je to?
Má už niečo také?
Nie, to sa mu zapáči.
Poteší sa.
Rob bol veľmi milý. Ponúkol Paulovi vlastný dom.
Vravel som si, že ho budem musieť nejak prekonať.
Tak som Paulovi ponúkol svoje pľúca.
Vravím mu: „Dám ti svoje pľúca a budeš hrať, ani sa nenazdáš.“
- Isto máš silné pľúca. - Hej.
- Ale nie pre 26-ročného. - Nie.
- Jedno by som mu dal. - Hej, to stačí...
Bookmakeri už teraz vypísali na výhru Wrexhamu
v League Two kurz 4 k 1.
Je pred vami 46 zápasov.
Dobre viete, že kvalita pôjde hore.
Tím Wrexhamu je možno dobrý,
ale vy už máte kopec skúseností a viete,
že to v severnom Walese nebude dovolenka.
Hej. Chalani vedia, že táto liga bude ťažšia.
Najlepšie tímy z National League by si v League Two poradili.
Všetky zápasy v League Two však budú na úrovni
tých s Chesterfieldom či Notts County.
Každý zápas bude náročný
a my musíme zvládnuť všetky detaily.
A za tým si ideme. A hej, pre ľudí sme možno favoritmi.
Super, my ten tlak zvládneme.
Musíme si však dať pozor, aby sme všetko robili tak,
ako sa na favoritov patrí.
Tak poď, ukáž sa! Super.
- To bola dobrá rána. - No kurva.
To bolo ako z inej planéty.
V League Two hrajú hráči a tímy na vyššej úrovni.
Tímy majú lepšie lavičky, lepšie kádre.
Som však celkom hrdý na tím, čo máme my,
a všetci si myslíme, že stačí pár posíl a budeme tam, kde chceme.
A fanúšikovia Wrexhamu podľa mňa vedia,
že s jednou či dvoma posilami môžeme byť tento rok konkurencieschopní.
Prečo by sme nemohli byť v top tri?
Tím na to máme. Phil postavil tím aj pre League One.
O tom sa veľa hovorilo,
že chcú postaviť tím schopný presadiť sa v League One.
A my sme v League Two, takže, samozrejme,
chceme byť niekde hore.
Vitajte späť vo Football League.
Pätnásť rokov sme na to čakali.
PRVÝ ZÁPAS V LEAGUE TWO – 5. AUGUSTA 2023
Majstri National League. Vyhrajú aj League Two?
FANÚŠIK WREXHAMU
A ideme. Som na ceste.
Prechádzam za roh, odkiaľ prvýkrát vidieť
obrovské svetelné stožiare
na štadióne. Bude to krásny deň.
Do toho, Wrexham.
Konečne je to tu.
- Je to tu. - Pätnásť rokov mimo ligy.
Nechápete, aké dôležité to pre mesto je.
Byť tam, kam patríme.
Je to začiatok novej cesty.
Lebo myslím, že svoje predchádzajúce úspechy ešte prekonáme
a dosiahneme veľké veci.
Strata našej hviezdy Super Paula Mullina nepoteší.
Vraveli sme si... No, máme veľmi silný káder.
Phil aj my sme si istí, že aj bez Paula
máme tím, ktorý už spolu niečo zažil a v lige sa nestratí.
Tipujem, že Wrexham z League Two priamo postúpi.
Myslím, že aj s týmto tímom majú na top tri,
lebo väčšina hráčov už v League One či Two hrala.
Tí chlapci už vedia, o čom to je.
Na postup majú dostatočnú kvalitu.
Nevidím dôvod, prečo by ho nemohli zopakovať.
Kvalitu na to majú.
Je to dobrý tím.
Parky to vie.
Aj Ryan a Rob to vedia.
Aj fanúšikovia.
Takže áno.
Hej, minimálne play-off.
O postup.
Byť pod tlakom je výsada. A Wrexham ju má.
Ahoj, dokument!
A začiatok sezóny vyšiel fantasticky. MK Dons na domácom ihrisku.
V League Two nič lepšie nezažijete.
Je to dobrý začiatok. Kvalitný tím, čo zostúpil z League One,
a my sme, samozrejme, postúpili.
V podstate je to súboj líg.
Verím, že Wrexham je favorit. Sme doma a pred vypredanými tribúnami.
Nedá sa nám neveriť, veď sme doma neprehrali dva roky.
Čo dnes teda predpovedáme?
- 2 : 1. - 2 : 1. Alex?
- 3 : 2 pre Wrexham. - 3 : 2 pre Wrexham.
- Cooke, si spať! Sme späť! 3 : 1! - Cooke! Cookie! 4 : 1!
A je to tu zas. Začína nová sezóna.
- A zas do toho ideme spolu. - Poďme na to.
Snáď ešte stokrát. Ale je to výnimočný pocit.
Nesmieme na to zabudnúť. Doriti,
veď sme v English Football League.
Sme v English Football League, kurva!
Sme späť!
Sme Wrexham, super Wrexham. Vyhráme ligu.
Teším sa, že som zas tu.
Byť späť je úžasný pocit.
Nová sezóna vo Football League.
Diváci šalejú,
toto som nevidel, odkedy sme tu hrali s Notts County.
Našou tajnou túžbou je skončiť v lige prví.
Zabezpečiť si postup.
Realisticky však dúfam, že skončíme v lige prví
a zabezpečíme si postup.
Zápas si pozrieme tam zdola, kde ste boli aj vy.
- Je tam super. - Zima, čo?
Oblečte sa teplo.
- Je zima a trochu prší. - Hej.
- Vitaj v tichej zóne. - Ďakujem.
Poď a uži si to. Vitaj.
Je veľa ľudí, ktorí to celé chcú zažiť,
ale kvôli zmyslovým problémom či iným dôvodom
im je lepšie v menej chaotickom a menej hlučnom prostredí.
Takže sme so synom Axelom šli do tichej zóny,
aby sme ich podporili, a bolo to krásne.
Dochystajte sa, chlapci. Pred nástupom ešte pokecáme.
Poďte.
Okej. Dnes chceme oproti predsezóne vidieť posun.
Posun vo výkonnosti, dobre?
Hlavné ciele pre dnešok sú hrať
s energiou, intenzitou a fyzickosťou.
Každý, kto sem príde, musí byť pod tlakom
od prvej do poslednej minúty. Poďme.
Poďme na to!
Ideme!
Tak pohyb, padajte. Dáme to.
Žijeme, kurva.
5. AUGUST 2023
Wrexham!
Vítam vás späť na STōK Cae Ras...
Do toho, Wrexham!
...pri dnešnom zápase EFL Sky Bet League Two
medzi Wrexhamom a MK Dons.
Dobre sa to počúva, však?
Wrexham je späť vo Football League
a my dúfame, že sa vráti s pompou
a porazí MK Dons, ktorý minulú sezónu vypadol zo Sky Bet League One.
Pätnásť rokov bolesti a utrpenia sa končí...
Od môjho zranenia prešli dva týždne.
V utorok môžem konečne letieť domov.
Jasné, že by som bol teraz oveľa radšej na ihrisku
a potom doma so svojím synom.
Ale verím, že to dáme.
MK Dons rozohrávajú.
Do toho, chalani!
Tozer. Späť k Fosterovi, ten to posiela hore.
Mendy vo vzduchu. Priamy kop.
Štvrtý.
Mimochodom.
Museli ste vedieť, že tá mala byť naša.
- Nevideli ste to? - Zložte zo mňa ruku.
Nevideli ste, že je naša? Odpovedzte mi.
Hej! Odpovedzte mi!
A po pár minútach tu máme priamy kop pre MK Dons.
Robson loptu posiela do šestnástky. Dobrý center. O'Connell.
Nie.
Ale, kurva.
...a MK Dons sa na STōK Cae Ras ujímajú vedenia.
Stačilo im šesť minút.
Vlastný gól. Dal si vlastenca.
Eoghanovi O'Connellovi začiatok teda nevyšiel.
V takýto začiatok sme teda nedúfali.
Wrexham ešte bude mať čo robiť.
Fanúšikovia Wrexhamu sa snažia tím povzbudiť.
Leko posúva loptu na os.
Má ju Eisa. Vystrelí?
Zasekol si doprava, prešiel stredom
a je to 2 : 0 pre MK Dons.
Úplne nás demolujú. Pohroma.
To hráte prvýkrát?
Mo Eisa si to krásne pripravil na pravačku.
Bolo pred ním more hráčov v červenom.
Nikto ho nezastavil.
A Wrexham prehráva 2 : 0.
Božemôj.
Na STōK Cae Ras vládne šokované ticho.
No tak.
Upokojte sa! Pokoj!
Tommy, povedz Tozovi, nech sa upokojí!
Toto je... Neviem, čo mám...
Doma sme neprehrali rok.
DABLÉR RYANA REYNOLDSA
Takže toto je... Je to nezvyčajné, ale...
Asi to budú nervy.
- Stratili sme Paula Mullina. - Pravda.
To nepomohlo.
- Bol to taký vodca, nie? - Hej.
Dobrý zákrok.
No tak, poďme.
Do toho.
Wrexham to nikdy nemá ľahké.
Loptu naháňa Sam Dalby. Dostane ju na Ryana Barnetta?
To bolo skvelé. Barnett na krídle.
Barnett prihráva sprava.
Waters je v šestnástke. Prihrá mu? Smith hlavičkuje preč.
Jones páli!
Strelu zastavila hlavička. Tá šla na bránu!
Poďme! Tlačíte ich!
Wrexham sa prebúdza.
Robson nabíja Lekovi na strelu!
Úžasný zákrok Fostera!
Skvelý zákrok.
Foster si s tým parádne poradil.
Späť k Barnettovi. Pekná narážačka.
Barnett centruje. Dalby skáče.
Waters páli!
Skvelý zákrok! Mendy doráža!
A je to 2 : 1!
Do nich!
Jacob Mendy znižuje!
Áno! Sme späť!
Najprv krásna Watersova strela a potom Mendyho dorážka.
A sme späť v hre.
Ideme!
Wrexham!
POLČAS
Okej, ten začiatok nebol nič moc, ale myslím, že potom...
Hej. Chcel som sa opýtať...
Ostaneš na druhý polčas tu?
Ostanem tu.
- Sú obrovskí. - Hej.
Oveľa väčší klub než my.
Ale všetci sú pozitívne naladení, diváci sa bavia.
Hej.
Myslím, že ešte môže padnúť veľa gólov.
Je to hrozný pocit,
ale začať takto zápas muselo byť fakt zničujúce.
Ste v lige 15 minút a prehrávate 2 : 0.
Ale potom sa trochu upokojili, vrátili sa do zápasu,
vytvorili si šance a...
Tréner je trieda.
Cez polčas chalanom presne povie, kde si vedia vytvoriť šance
a kadiaľ prejdeme cez obranu.
A potom bude, samozrejme, na chlapcoch,
aby to v druhom polčase využili.
Minulý rok to šlo.
Tento rok to bude určite ťažšie.
Nebude to také jednoduché.
Budeme sa musieť narobiť,
ale myslím, že sa takýto zápas vyhrať dá.
Kým sa vrátime na ihrisko, niečo sa vás opýtam.
Boli sme tých prvých 20 minút zápasu
správne nabudení?
Alebo ste boli, kurva, v strese a napätí na prasknutie?
Čo?
Musíme sa len upokojiť a hrať.
Sme späť v zápase.
Nie je to nejaký skvelý tím. To vám poviem hneď.
Hrali sme už aj väčšie zápasy.
A na tomto zápase sezóna nestojí.
Hrali sme proti Notts County.
Hrali sme proti Sheffieldu United.
Za posledných 15 – 20 minút ste sa dostali do rytmu,
tak teraz začnite ako dobrý tím.
Dve minúty. Viete, čo máte robiť.
Kecali sme dosť. Poďme teraz 45 minút hrať.
- Ukážme, že sme dobrí. Do toho. - Poďme na to!
Pohyb.
Vitajte späť na druhom polčase na STōK Cae Ras.
Wrexham určite dúfa, že sa rýchlo rozhýbe
a že MK Dons zas zatlačí.
Čo ukáže najbližších 45 minút? Uvidíme.
- Hej. - Do toho, Wrexham.
...polčas začína.
Dobrá lopta na voľného Ryana Barnetta.
Center pred bránu, odhlavičkovaný.
Loptu má Andy Cannon.
Zblokovaná strela.
Zasa Barnett, centruje do šestnástky. Zblokovaný center.
Wrexham začal oveľa živšie.
Cannon. Rozhodca ponecháva výhodu, Cannon ostáva na zemi.
A Leko vystrelí.
A Foster je prekonaný.
Opäť majú dvojgólové vedenie.
Páni.
No kurva.
Skvelé zakončenie Jonathana Leka.
Útočníci dnes hrajú úplne nanič.
Chce to dvojnásobné striedanie, čo?
Asi hej.
Ollie, Bickers, pripravte sa.
Čas na šťastný sveter.
Keď sa doň napchám, môže to zmeniť zápas.
Okej.
Teraz je to vážne.
Ollie!
Ollie Palmer, Jake Bickerstaff.
Na ihrisko príde aj Jordan Davies.
Do toho!
Bickerstaff na Jonesa. Elliot Lee.
Palmer. Lee. Prihráva.
Ten prvý dotyk nevyšiel. Ale bolo to lepšie.
Božemôj, veď už dajte gól.
MK Dons zasa útočí.
Leko krásne prešiel stredom.
Bude to štvrtý gól?
Bude.
Nie som si istý, ako mu mohlo ostať toľko miesta.
A je to 4 : 1 pre MK Dons.
Ja to jebem. To je hanba.
Tábor hostí si to veru užíva.
Vitajte vo Football League
Nepáči sa mi, čo spievajú.
To spievajú oni?
Vitajte vo Football League
Fuj!
- Z tohto je starý dobrý... - Náklad?
...po holom v supermarkete.
Bickerstaff na Leeho.
Lee prihráva k bráne.
Jordan Davies!
A preto sa človek nemá tešiť.
Davies na Bickerstaffa. Dobre si to prebral.
Teraz Lee, ten...
Je vpravo, možno vystrelí sám.
Bryce Hosannah. Späť na Jordana Daviesa!
Nádherný gól od Daviesa!
Gól!
Áno!
Tak sa to robí! To bola šupa!
Wrexham znižuje.
Neoslavuj toľko. Treba dať ďalší gól. Poďme.
Je možné, že má Wrexham ešte maličkú šancu?
Zasekávačka a strela.
A z toho bude roh.
Na zadnú žrď, kde ja Davies. Hlavička!
Tesne mimo.
Doriti! To som už videl v bráne.
Sedem nadstavených minút. Ešte je čas.
A je to 5 : 2.
Ben to ani neskúsil.
Asi už nie je čo povedať.
Vedeli sme, že príde chvíľa, keď si uvedomíme,
že by sme si mali dať pozor na to, čo chceme.
Humphrey, prečo si nás ťahal do tejto ligy?
Tá druhá sa mi páčila viac.
V tej sme prehrali asi trikrát.
- Veru. - Za celý rok.
Len som nečakal, že to príde okamžite...
Nie.
- ...na začiatku... - Veru.
...sezóny v League Two.
- Vráťme sa tam. - Môžeme?
Niektorí fanúšikovia Wrexhamu znechutene odchádzajú. Chápeme ich.
Ešte však nie je koniec.
Dlhý pas na O'Connella.
Forde si ju krásne prebral.
- Nádherný gól Anthonyho Forda! - Okej, super.
Geniálne zakončenie.
Netreba podceňovať, aké je to dôležité.
Na konci sezóny.
Myslím gólový rozdiel.
KONIEC ZÁPASU
Zápas na STōK Cae Ras sa končí.
Wrexham 3, MK Dons 5.
Návrat do Football League začal pre Wrexham sklamaním.
Priveľa gólov.
Keby tu neboli títo, vypnem to.
- Kedy sme tu prehrali naposledy? - S Grimsby.
Pred dvoma rokmi. Pred dvomi sezónami.
Vtedy sme tu naposledy prehrali?
Hej.
- Nechceme to predsa hneď prehnať. - Nie.
To nie.
Nemôžeme si začínať zápasy, ako sa nám chce.
Musíme začínať v pohode.
V prvom polčase sa ani jeden z vás nekoncentroval
na dôležité veci, na základy, kurva.
Prečo? Kvôli tréme pred zápasom?
Kvôli rozcvičke? Kvôli mentalite?
Či je to nejaké: „Veď sme Wrexham.
Sme dobrí...“ Prečo začíname tak na riť?
MK Dons, samozrejme, hrali veľmi dobre,
ale nám chýbala fyzická aj mentálna sila.
V rozhodovaní sme boli o úroveň nižšie.
Toto je ťažká liga
a toľko chýb vám neprejde.
Potrestajú vás.
A to sa stalo dnes.
Oni hrali ako riadny tím,
my ako zasrani z nižšej ligy.
Čím vyššie, tým sú hráči silnejší.
Chápete? Takže máme veľa práce
a musíme akceptovať, že sme vyššie.
Je to pre nás asi budíček.
Otvorilo nám to oči.
Po všetkom tom nadšení
nám to rozhodne zrazilo hrebienok.
- Kurvafix, toto natočte. - Doriti.
Vitajte vo Football League.
Sme vo vyššej súťaži a bude to trochu...
Bude to trochu ťažké.
FANÚŠIK WREXHAMU
Myslím, že mnohí sa nechali trochu uniesť
a mysleli si, že všetko vyhráme 5 : 0.
To asi ťažko, no nie?
Zdá sa, že to bude veľmi napínavá a ťažká sezóna.
Nemyslím si, že League Two zvládneme
zasa s troma prehrami.
Neviem, kde začíname,
ale hádam, že budeme tak štrnásti.
Pardon. Moment.
Nechcem vám kaziť zábavu, ale vlastne sme 21., nie 14.
Aha, ako rýchlo zmizli diváci.
- Neuveriteľné. - Vyparili sa.
Občas treba aj takýto deň, nech si človek uvedomí realitu.
Keď postúpite a robíte chyby, potrestajú vás za ne.
A presne to sa dnes stalo nám.
Bolo to riadne verejné zlyhanie.
Veru. Hej.
Vidíme sa v utorok.
- Majte sa. - Dík.
Čaute.
Vidíte? Ako na pohrebe.
- Je to ťažké. Bolí to. Cítim to. - Ako pohreb.
Hej.
Preklad titulkov: Martin Vranovský